ઓસ્કરની આવી જ એક લાંબી ગેરહાજરી દરમ્યાન, ઓગણીસ વર્ષના કેદી જેનેક ડ્રેસનર પર બ્રિનલિટ્ઝમાં મશીનની ભાંગફોડ કરવાનો આરોપ લગાવવામાં આવ્યો હતો. હકીકતે ડ્રેસનર કોઈ જાતનું મેટલવર્ક જાણતો જ ન હતો! પ્લાઝોવમાં તો એણે એસએસના અધિકારીઓના સોનાબાથ અને તેમના ટોવેલ, વગેરે જેવી ચીજવસ્તુઓની સંભાળ રાખવાનું, અને જૂથી ભરેલા કેદીઓના કપડાં ઉકાળવાનું જ કામ કર્યું હતું. ખરેખર તો ‘જૂ’ કરડવાને કારણે તેને ટાયફસ જ થઈ ગયો હતો, પરંતુ તેના પિતરાઈ ડૉ. શિન્ડેલે તેને ગળામાં માત્ર સોજો જ આવ્યો હોવાનું ગણાવીને તેને બચાવી લીધો હતો!